愛華頓死守利物浦 默郡打吡「細」不兩立
2024年04月24日 16:02
東網電視
更多新聞短片
英超愛華頓主場對利物浦。
英超上演「默西賽德郡打吡」,愛華頓主場迎戰利物浦。今場各有搶分理由,愛華頓因被扣分而要為護級而戰,利物浦正衝擊聯賽冠軍,雙方實力有距離之下將變成一面倒攻防戰,主攻嘅「紅軍」未必咁易攻得入,加上雙方近4次交手全開2球或以下,3.5球入球細抵玩。(Now 621及611周四凌晨3時直播)
愛華頓原本冇事,但因為財政問題今季一再被英足總扣分而搞到跌入護級漩渦,早前再被扣分後,前一場就以0比6大敗於車路士腳下,幸好上場護級關鍵戰贏諾定咸森林2比0,護級壓力暫時得以紓緩,今場「默郡打吡」定必提起精神,預計會全力死守,仲有英格蘭門神比克福特頂住,目標係阻止「紅軍」全取3分。
利物浦近期連番受挫,歐霸盃8強被阿特蘭大淘汰,兩回合之間嘅聯賽又以0比1不敵水晶宮,鋒線球員愈心急愈難攻破對方大門,幸好佢哋上場聯賽3比1擊敗富咸重上正軌,暫時壓過曼城排第2,領隊高普現時要做嘅係爭取贏晒季尾餘下所有賽事,再等待阿仙奴同曼城失分,先可以登上英超寶座。
近期利物浦傷疲盡起,前鋒線5大射手均可候命,中場亦兵源充足,門將艾利臣比加早前復出,控制比賽冇問題,預計今場鬥「拖肥糖」戰況將一面倒,「紅軍」在對方全力死守下或只能小勝,而今場大細中位數開到3.5球咁多,入球細屬不二之選。
更多賠率: